
Principalele Instituţii cu atribuţii în domeniul drepturilor pacienţilor din state ale uniunii europene

                   Austria

                   Asociaţia de Sprijinire şi Consultanţă Juridică a pacienţilor reprezintă o structură federală, înfiinţată prin lege, care cooperează cu Camera Medicilor, Comisia Naţională de Etică, Comisia pentru Controlul Calităţii, precum şi cu spitalele şi centrele de sănătate de pe teritoriul ţării. Activitatea asociaţiei este finanţată, parţial, de la bugetul de stat. 
                   Belgia

                   Comisia Federală pentru Drepturile Pacienţilor este în subordinea Ministerului Afacerilor Sociale şi Sănătăţii Publice, fiind finanţată de la bugetul de stat.
                   Bulgaria

                   Asociaţia pentru Apărarea Drepturilor Pacienţilor se află în subordinea Ministerului Sănătăţii, fiind finanţată de la bugetul de stat.

                   Cehia

                   Cele două structuri, independente, cu atribuţii în domeniu sunt Asociaţia pentru Protecţia Drepturilor Pacienţilor şi Asociaţia Pacienţilor din Cehia, fiind afiliate Comitetului Helsinki pentru Cehia, organizaţie neguvernamentală, non-profit. Ambele structuri sunt finanţate atât de la bugetul de stat, cât şi din fonduri europene.

                   Cipru

                   Comitetul de Examinare a Sesizărilor este numit de Ministerul Sănătăţii, fiind finanţat de la bugetul de stat. În plus, în fiecare unitate sanitară funcţionează un Birou al Drepturilor Pacienţilor, care analizează, în primă instanţă, plângerile şi sesizările pacienţilor.
                   Danemarca

                   Centrul Naţional pentru Servicii de Sănătate, cu atribuţii în domeniul drepturilor pacienţilor, este o structură independentă, apolitică, finanţată de la bugetul de stat.

                   Estonia

                   Asociaţia de Consultanţă Juridică a Pacienţilor din Estonia este o organizaţie neguvernamentală, independentă, care nu este finanţată de la bugetul de stat.

                   Finlanda

                   Ombusman-ul Pacienţilor este o structură independentă, care are ca atribuţii garantarea drepturilor pacienţilor, fiind finanţat de la bugetul de stat. Asociaţia Pacienţilor este o organizaţie non-profit, independentă, cu aceleaşi atribuţii.
                   Franţa 

                   Consiliul Naţional al Colegiului Medicilor şi Agenţia Naţională de Acreditare şi Evaluare în Domeniul Sănătăţii, ultima fiind în subordinea Ministerului Sănătăţii, sunt principalele structuri cu atribuţii în domeniul drepturilor pacienţilor, fiind finanţate de la bugetul de stat.                 

                   Germania 

                   Societatea Germană pentru Asiguraţi şi Pacienţi reprezintă interesele cetăţenilor legate de sistemul de sănătate, fiind o asociaţie privată, independentă, care nu este finanţată de la bugetul de stat. 

                    Grecia

                   Comisia pentru Protecţia Drepturilor Pacienţilor se află în subordinea Ministerului Sănătăţii şi Prosperităţii, fiind finanţată de la bugetul de stat. De asemenea în subordinea directă a Ministrului Sănătăţii se află un Serviciu independent pentru protecţia drepturilor pacienţilor axat, în special, pe protecţia drepturilor persoanelor cu deficienţe mentale.    

                   Irlanda

                   Asociaţia Pacienţilor este o structură apolitică, independentă, care este finanţată, parţial, din fonduri europene.

                   Italia

                   Tribunalul pentru Drepturile Pacienţilor – „Cittadinanzattiva” – în cooperare cu Asociaţia Bolnavilor Cronici şi organizaţia „PIT Salute”, sunt principalele structuri care se ocupă de drepturile pacienţilor. Sunt organizaţii non-profit, care se autofinanţează şi care îşi desfăşoară activitatea, în principal, pe baze de voluntariat.
                   Letonia

                   Oficiul Leton pentru Drepturile Pacienţilor este o organizaţie independentă, care cooperează cu Inspecţia de muncă în domeniul sănătăţii, fiind finanţată de la bugetul de stat. 
                   Lituania

                   Comisia pentru Evaluarea Sănătăţii Pacienţilor are atribuţii în domeniul drepturilor pacienţilor, fiind o structură în subordinea Ministerului Sănătăţii, finanţată de la bugetul de stat.

                   Luxemburg

                   Comisia guvernamentală aflată în subordinea Ministerului Sănătăţii şi al Securităţii Sociale este finanţată de la bugetul de stat. La nivelul fiecărui spital există un Comitet de Etică cu atribuţii în domeniul drepturilor pacienţilor.
                   Malta

                   Colegiul Maltez al Medicilor de Familie este structura cu atribuţii în domeniul drepturilor pacienţilor.

                   Marea Britanie

                   Asociaţia Pacienţilor este o structură independentă, caritabilă, care are printre atribuţii drepturile pacienţilor.

                   Olanda

                   Federaţia Pacienţilor şi Organizaţia Consumatorilor (NPCF) reuneşte interesele comune ale cetăţenilor, inclusiv în domeniul drepturilor pacienţilor şi a accesului la sănătate. Este o structură independentă, finanţată dintr-un fond special gestionat de o fundaţie pentru sănătate, precum şi de la bugetul de stat.
                   Polonia

                   Comitetul de Analiză al Sesizărilor este o structură subordonată Camerei Medicilor, plângerile acceptate fiind înaintate Curţii Medicale.                    Asociaţia Pacienţilor „Primum Non Nocere” este o structură neguvernamentală, care funcţionează pe bază de voluntariat, cooperând cu Asociaţia de Consultanţă Juridică în domeniul drepturilor pacienţilor. Nu este finanţată de la bugetul de stat.
                   Portugalia

                   Asociaţia pentru Promovarea Prosperităţii are atribuţii şi în domeniul drepturilor pacienţilor, fiind o structură independentă, care îşi desfăşoară activitatea pe bază de voluntariat. 

                   Slovacia

                   Uniunea Consumatorilor din Slovacia are atribuţii şi în domeniul sănătăţii, fiind o organizaţie neguvernamentală, non-profit. Nu este finanţată de la bugetul de stat.

                   Spania

                   Confederaţia Consumatorilor şi Utilizatorilor este o organizaţie independentă, non-profit, cu atribuţii în domeniu, fiind finanţată, parţial, din fonduri europene.

                   Suedia

                   Consiliul Naţional pentru Sănătate şi Prosperitate este structura cu atribuţii în domeniu, finanţată de la bugetul de stat, aflată în subordinea Ministerului Sănătăţii şi Prosperităţii.

                   Ungaria 

                   Serviciul Inspectorilor Medicali pentru Sănătatea Publică Naţională (NPHMOS) este finanţat de la bugetul de stat şi se află în subordinea Ministerului Sănătăţii. Fundaţia „Szószóló” pentru drepturile pacienţilor este o structură neguvernamentală finanţată de Fundaţia Soros.  

� Sinteza documentară a fost realizată pe baza datelor din surse Internet, disponibile în limbi de circulaţie internaţională.

